
Text rozhodnutia
Súd: Krajský súd Banská Bystrica Spisová značka: 23S/271/2014 Identifikačné číslo súdneho spisu: 6014201669 Dátum vydania rozhodnutia: 10. 02. 2015 Meno a priezvisko sudcu, VSÚ: JUDr. Milan Segeč ECLI: ECLI:SK:KSBB:2015:6014201669.2 Uznesenie Krajský súd v Banskej Bystrici v právnej veci žalobcu: Agro Tami, a. s., so sídlom Cabajská 10, 950 22 Nitra, zastúpený Advokátskou kanceláriou Patajová Pataj, s. r. o., so sídlom J. Chalupku 8, 974 01 Banská Bystrica, proti žalovanému: Úrad priemyselného vlastníctva SR, Švermova 43, 974 04 Banská Bystrica 4, o preskúmanie zákonnosti rozhodnutia žalovaného č. 1566-2004/OZ 210826 II/135-2014 zo dňa 22.10.2014 - ohľadom pribratia účastníka konania, takto r o z h o d o l : Súd p r i b e r á spoločnosť LEVICKÉ MLIEKÁRNE, a. s., so sídlom Júrska cesta 2, 934 01 Levice, IČO: 31 412 271, zastúpená JUDr. Róbertom Madejom, advokátom, zapísaný v zozname advokátov SAK pod č. 4703, so sídlom Mýtna 42, 811 05 Bratislava, ako účastníka konania vo veci vedenej na Krajskom súde v Banskej Bystrici pod sp. zn. 23S/271/2014. o d ô v o d n e n i e : Dňa 18.12.2014 bola doručená krajskému súdu žaloba žalobcu, v ktorej sa žalobca proti žalovanému domáha preskúmania zákonnosti rozhodnutia žalovaného č. 1566-2004/OZ 210826 II/135-2014 zo dňa 22.10.2014, v ktorom žalovaný ako správny orgán rozhodoval o návrhu žalobcu na zrušenie ochrannej známky č. OZ 210826 majiteľa LEVICKÉ MLIEKÁRNE, a. s., ktoré v správnom konaní vystupovali ako účastník konania. Podľa § 250 ods. 1 O.s.p., účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho rozhodnutia dotknuté. Vzhľadom k tomu, že majiteľ ochrannej známky spoločnosť LEVICKÉ MLIEKÁRNE, a. s., vystupoval v správnom konaní ako účastník konania, v prípade zrušenia napadnutého rozhodnutia správneho orgánu - žalovaného by mohli byť dotknuté práva účastníka správneho konania, preto súd v zmysle § 250 ods. 1 O.s.p. pribral spoločnosť LEVICKÉ MLIEKÁRNE, a. s., do konania ako účastníka konania tak, ako to vyplýva z výroku tohto uznesenia. Toto rozhodnutie prijal senát krajského súdu pomerom hlasov 3:0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu odvolanie nie je prípustné.

